Telšių rajono savivaldybės Karolinos Praniauskaitės viešoji biblioteka

Telšių rajono savivaldybės Karolinos Praniauskaitės viešoji biblioteka – pagrindinė biblioteka Telšių rajono savivaldybėje, veikia Telšių miesto centre.

Istorija 

Telšių biblioteka įkurta 1921 m. kaip viena iš pirmųjų 6 valstybinių bibliotekų, pradėjusių veikti kaip Kauno centralinio valstybinio knygyno filialas. 1936 m. pervadinta Telšių viešąja biblioteka. 1943 m. duomenimis, bibliotekoje buvo 10 902 tomai, 3202 knygų svetimomis kalbomis, 458 skaitytojai, per mėnesį buvo išduodama 1290 leidinių; veikė skaitykla. Nors ne kartą kraustėsi į kitas patalpas, biblioteka visada buvo miesto centre, ant Insulos kalno. 1974 m. persikėlė į specialiai bibliotekai pritaikytas patalpas ir iki 2008 m. buvo įsikūrusi Kultūros centro antrajame aukšte. 1976 m. vykdant bibliotekų centralizaciją, Telšių centrinėje bibliotekoje įsteigti 5 skyriai. 1996 m. tapo savivaldybės viešąja biblioteka, 1997 m. lapkričio 28 d. rajono savivaldybės sprendimu ir Telšių visuomenės pritarimu bibliotekai suteiktas pirmosios lietuvių poetės Karolinos Praniauskaitės vardas. 2007 m. rugsėjį prasidėjo bibliotekos renovacijos darbai, ji laikinai įsikūrė Telšių miesto seniūnijos pastato pirmajame aukšte. Vėliau įsikūrė kultūros centro pastate Respublikos g. 18.

Filialai 

2021 m. gegužę bibliotekai priklausė 28 filialai:

Uždaryti filialai:

Šaltiniai

Nuorodos 
 Bibliotekos svetainė

Telšiai
Telšių rajono savivaldybė
Lietuvos savivaldybių bibliotekos